અમદાવાદના રોકાણ દરમ્યાન જેટલા પણ ગુજરાતી નાટકો જોવાય એટલા જોવાનો મારો નિયમ છે. મારી બપોર સાહિત્ય પરિષદના કાર્યાલયમાં અને સાંજ ઠાકોરભાઇ દેસાઇ હોલની બુકીંગ ઓફીસમાં વીતતી હોય છે. મોર્નીંગ શોમાં કન્સેશન દરે દર્શાવાતી નવી નવી ફિલ્મો તો ખરી જ.મોટેભાગે તો હું લાલ બસ, બી આર.ટી બસ કે નાછૂટકે રીક્ષામાં જ મુસાફરી કરું છું. આ વખતે અશક્તિને કારણે કદાચ હું બસનો ઉપયોગ ટાળી દઈશ અને રીક્ષામાં જ ફરીશ.